Det er så ærgerligt, at man ikke kan få refunderet sin billet dér, hvor man nu har købt den! 
Især når man tænker på, at man er blevet rådgivet over telefonen omkring, hvilket billet der nu var den bedste til prisen. 

I håb om at få refunderet min billet skrev jeg følgende til dsb i onsdag (den 11.marts):
Jeg ønsker at få refunderet min gruppebillet, som jeg har købt i 7-Eleven kiosken på Ringsted station kl. 07:11.
Årsagen til dette er, at jeg i starten februar ringer ind til jer for at spørge, hvordan jeg skal bære mig ad, hvis jeg har brug for billetter til min 7.klasse den 12.marts 2015. Vi er 26 elever og to voksne, der skal med på turen. 
Da jeg fortæller, at vi skal tage regionaltoget 8.50 fra Ringsted til Roskilde og retur Roskilde-Ringsted 15.13, får jeg at vide, at en gruppebillet på 956 kr. er løsningen. Kvinden, som jeg taler med, fortæller mig, at vi skal sørge for at tage regionaltoget. Hun nævner intet omkring pladsreservation i forhold til regionaltogene, men siger blot at denne ikke er nødvendig.
Da jeg ringer ind anden gang for at sikre mig, at det hele stemmer overens får jeg nøjagtigt samme svar. Derfor bestilte jeg billetten den 20.februar.

I dag, den 11.marts, henter jeg billetten. Efter købet undrer jeg mig over, hvorfor der står, at pladsbillet påkræves, da kvinden, jeg talte med, sagde, at vi blot skulle tage et regionaltog. 
Jeg ringer derfor ind til jer igen. Her taler jeg med en mand, der fortæller mig, at vi ikke kan komme afsted med de afgange vi ønsker, da der ikke er plads. Han siger også, at det er mærkeligt, at vi har fået netop denne billet, da der findes bedre løsninger. 
Derfor bestiller han fire minigruppe-billetter, se vedhæftet papir, der halverer prisen. Han forklarer, at så længe vi tager regionaltoget, så behøver vi ikke pladsbilletter. 
Derefter fortæller han, at jeg kan gå tilbage til 7-Eleven kiosken og få refunderet den oprindelig billet; gruppebilletten på 956 kr. 

Da jeg kommer derop, viser det sig, at dette ikke er muligt. Kvinden fortæller mig ovenikøbet, at jeg skal tage til Hovedbanegården eller Høje Taastrup for at få den refunderet(!). Da jeg påpeger, at dette er fuldstændig uacceptabelt, forklarer hun, at jeg selv skal forsøge at ringe til jer for at høre, hvad jeg kan gøre. Derfor fik jeg ingen hjælp, ud over den ekstra udgift i minigruppebilletterne, da vi skal bruge dem i morgen. 

Efter endnu en opringning til jer, får jeg at vide, at jeg kan sende gruppebilletten til denne adresse for at få den refunderet. 

Jeg er frustreret og virkelig irriteret over, at jeg ikke har fået bedre vejledning over telefonen eller nettet. Inden jeg ringede ind første gang, forsøgte jeg at søge på jeres hjemmeside, men jeg kun ikke regne ud, hvilken billet der ville være den bedste for os. De to gange jeg ringede, fik jeg så en pris, der var det dobbelte af, hvad vi nu giver. Derfor undrer jeg må over, om I overhovedet har interesse i at give kunderne den bedste løsning, eller om den dyreste pris bedst kan betale sig for jer. 
Jeg finder det uacceptabelt, da dette ikke går ud over mig som enkeltperson, men hele min klasse, min kollega og for den sags skyld også min arbejdsplads, den folkeskole jeg arbejder på, da de skal dække en større udgift end nødvendigt. 
Derudover kan jeg ikke forstå, hvorfor jeg ikke kan få refunderet billetten dér, hvor jeg har købt den. 

Jeg ønsker at få refunderet på min konto.
Jelena Brajic 
Kontonummer: XXXXXXXXXX
Reg. nr.XXXX 

Jelena